Ferrari 125 S
Ferrari 125 S (zināms arī kā 125 vai 125 Sport) ir pirmais Ferrari markas ražotais automobilis. Lai arī pirmais Enco Ferrāri radītais automobilis ir 1940. gada Auto Avio Costruzioni 815, 125 S ir pirmais automobilis, kas nosaukts ražotāja vārdā un 1947. gada 11. maijā piedalījās Pjačencas sacīkšu aplī. Tāpat kā 815, šis ir sporta automobilis, bet atšķirībā no priekšgājēja, kas bija aprīkots ar no Fiat aizgūtu un pārbūvētu astoņu cilindru dzinēju, 125 S tika aprīkots ar V12 dzinēju. 125 S 1947. gadā nomainīja 159 S.